Video: Vyfjarige se les: Moet nooit tou opgooi niePhoenix Swonger (Foto: Skermgreep uit die video) ŉ Video van ŉ jong seun wie se maats hom aanmoedig, gryp mense se harte wêreldwyd aan en almal leer die belangrike lewensles: moet nooit opgee nie! Die vyfjarige Phoenix Swonger is deel van ŉ vegkunsklas by die Bobby Dixon’s American Martial Arts Academy in Orlando, Florida in die VSA. Hy moet ŉ toets aflê vir sy geel gordel waar hy ŉ plankie stukkend skop. Phoenix sukkel egter om dit reg te kry en toe hy begin huil, begin sy klasmaats hom aanmoedig en hulle dreunsing sy naam. Phoenix se ma, Claudia Swonger, het die video op sosiale media gedeel en gesê haar seun het een van die belangrikste lewenslesse geleer: “Moet nooit, ooit opgee nie!” Sy het die afrigters, Bobby Dixon en Erik Gianini, bedank vir dit wat hulle vir die kinders doen. Die video is reeds meer as 30 miljoen keer op Facebook gekyk. Klik hier as die video nie direk in jou webblaaier wil speel nie.